5.6.2023
MT
Il-Ġurnal Uffiċjali tal-Unjoni Ewropea
L 144/91
DEĊIŻJONI TA’ IMPLIMENTAZZJONI TAL-KUMMISSJONI (UE) 2023/1084 tal-1 ta’ Ġunju 2023 dwar l-oġġezzjonijiet mhux riżolti rigward il-kundizzjonijiet għall-għoti ta’ awtorizzazzjoni talprodott bijoċidali A-Quasan f’konformità mar-Regolament (UE) Nru 528/2012 tal-Parlament Ewropew u tal-Kunsill (notifikata bid-dokument C(2023) 3447) (Test b’rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (UE) Nru 528/2012 tal-Parlament Ewropew u tal-Kunsill tat-22 ta’ Mejju 2012 dwar it-tqegħid fis-suq u l-użu tal-prodotti bijoċidali (1), u b’mod partikolari l-Artikolu 36(3) tiegħu,
Billi:
(1)
Fil-15 ta’ Ġunju 2021, il-kumpanija Menno Chemie-Vertrieb GMBH (“l-applikant”) ressqet applikazzjoni lill-awtorità kompetenti tan-Netherlands għar-rikonoxximent reċiproku f’sekwenza, f’konformità mal-Artikolu 33 tarRegolament (UE) Nru 528/2012, tal-awtorizzazzjoni nazzjonali tal-prodott bijoċidali A-Quasan (“il-prodott bijoċidali”) li diġà ngħatat fil-Ġermanja.
Il-prodott bijoċidali, li fih l-aċidu benżojku bħala sustanza attiva, ġie awtorizzat bħala diżinfettant tat-tip ta’ prodott 3, iġjene veterinarja, biex jintuża għad-diżinfezzjoni fil-qasam talkura tas-saħħa veterinarja, inklużi l-kliniks veterinarji u s-swali tal-operazzjonijiet, is-superfiċi, it-tagħmir u l-oġġetti għall-annimali tal-kumpanija.
(2)
Fl-24 ta’ Ottubru 2021, in-Netherlands ressqu oġġezzjonijiet lill-grupp ta’ koordinazzjoni li jindikaw li l-prodott bijoċidali ma jissodisfax il-kundizzjoni stabbilita fl-Artikolu 19(1), il-punt (a) tar-Regolament (UE) Nru 528/2012 għall-użu fis-swali tal-operazzjonijiet fil-qasam tal-kura tas-saħħa veterinarja, peress li tali użu jikkorrispondi għattip ta’ prodott 2, diżinfettanti u algaċidi mhux maħsuba għall-applikazzjoni diretta fuq il-bnedmin jew l-annimali, u l-aċidu benżojku mhuwiex approvat għal dak it-tip ta’ prodott.
Biex jappoġġaw il-pożizzjoni tagħhom, in-Netherlands irreferew għall-Gwida dwar ir-Regolament dwar il-Prodotti Bijoċidali il-Volum II Effikaċja Valutazzjoni u Evalwazzjoni (il-Partijiet B+C) (“il-gwida dwar l-effikaċja”) tal-Aġenzija Ewropea għas-Sustanzi Kimiċi, il-verżjoni ta’ April 2018 (2), li fil-Kapitolu 5.4.3.1 tagħha tindika li l-prodott bijoċidali applikati għaddiżinfezzjoni ġenerali tas-superfiċi fil-qasam mediku (prattiki mediċi, sptarijiet) kif ukoll tas-superfiċi fil-prattiki veterinarji assoċjati mal-eżaminazzjoni u l-operazzjoni/it-trattament tal-annimali huma assenjati għat-tip ta’ prodott 2, filwaqt li l-prodotti għal skopijiet speċifiċi ta’ iġjene veterinarja (eż. prodotti li jiddikjaraw speċifikament li jaħdmu kontra organiżmu fil-mira rilevanti biss fil-qasam veterinarju) jitqiesu li huma fit-tip ta’ prodott 3.
Il-gwida dwar l-effikaċja ssegwi n-nota ta’ gwida CA-May15-Doc8.3 (3) (“id-dokument CA”) ippreżentata mis-servizzi talKummissjoni u li ntlaħaq qbil dwarha mill-awtoritajiet kompetenti tal-Istati Membri għall-implimentazzjoni tarRegolament (UE) Nru 528/2012.
(1) ĠU L 167, 27.6.2012, p. 1.
(2) L-Aġenzija Ewropea għas-Sustanzi Kimiċi, Guidance on the Biocidal Products Regulation, il-Volum II Efficacy - Assessment and Evaluation (Partijiet B+C), Verżjoni 3.0, April 2018.
https://echa.europa.eu/documents/10162/23036412/bpr_guidance_assessment_e valuation_part_vol_ii_part_bc_en.pdf/950efefa-f2bf-0b4a-a3fd-41c86daae468 (3) Il-Kummissjoni Ewropea, id-Direttorat Ġenerali għas-Saħħa u s-Sikurezza Alimentari, is-Sikurezza tal-Katina Alimentari, tal-Pestiċidi u tal-Bijoċidi - Nota ta’ Gwida, Assignment of products used for general disinfection in veterinary practices or hospitals to product type 2 or 3 under the BPR, Mejju 2015 https://circabc.europa.eu/ui/group/e947a950-8032-4df9-a3f0-f61eefd3d81b/library/0015a899-662d-4b86-ab1d-d73b42bf1888/ details